Στα συν : η τοποθεσία, η ησυχία, επικοινωνία με την υπεύθυνη και τους ιδιοκτήτες, η μικρή βεράντα στο πίσω μέρος με θέα τη Χώρα, το κουζινάκι που είναι εξυπηρετικό αν θέλει κάποιος να μαγειρέψει (εμείς δεν έτυχε).
Στα πλην: το χειρότερο κρεβάτι που έχουμε κοιμηθεί. Είμαστε ζευγάρι και χρειάστηκε να κοιμηθούμε χωριστά με τον έναν στον καναπέ κρεβάτι που ήταν ελαφρώς πιο άνετος από το στρώμα του κυρίως κρεβατιού στο οποίο ψηλαφούσες ένα ένα τα ελατήρια και αναγκαζόσουν να ξυπνήσεις πιασμένος παντού χωρίς να έχεις ξεκουραστεί. Θα είχαμε φύγει αν είχαμε επιλογή. Ο ιδιοκτήτης επέμεινε ότι είναι 3 μηνών, ωστόσο το στρώμα είχε σφραγίδα ημ/νιας πώλησης 18/4/18. Σε ένα δωμάτιο που πληρώνεις 100€ το βράδυ συν τις προμήθειες, το πιο σημαντικό στοιχείο του σπιτιού -το στρώμα- που κοστίζει όσο ελάχιστες διανυκτερεύσεις δεν επιτρέπεται να είναι το φτηνότερο της αγοράς εις βάρος της άνεσης. Το μπάνιο μικροσκοπικό και κακοσχεδιασμένο, για να καθίσεις στην τουαλέτα έπρεπε να έχεις το ένα πόδι μέσα στη ντουζιέρα και το άλλο στον αέρα ή σε γωνία 45μοιρών. Η κουρτίνα του ντους κρεμόταν εκτός της ντουζιέρας οδηγώντας όλα τα νερά έξω. Γενικά η ανακαίνιση φτηνή και πρόχειρη, αλλά αυτό ήταν το λιγότερο καθώς δεν είχαμε βλέψεις πολυτελείας. Η γενικότερη αίσθηση, όμως, ήταν ότι ο ιδιοκτήτης δεν έχει μείνει ούτε μια μέρα μέσα ή δεν έχει ενδιαφερθεί να κάνει μικρές προσθήκες χάριν της άνεσης και της λειτουργικότητας.